חכים זיאש

חכים זיאש (מכונה לעיתים בהולנדית: חאקים זייך - Hakim Ziyech, בערבית: حكيم زياش, בברברית: ⵃⴰⴽⵉⵎ ⵣⵉⵢⴰⵛ; נולד ב-19 במרץ 1993) הוא כדורגלן מרוקאי-הולנדי המשחק בעמדת הקיצוני בגלאטסראיי הטורקית ובנבחרת מרוקו. זיאש נולד וגגדל בדרונטן שבהולנד, להורים מהגרים ממרוקו וממוצא ברברי. הוא החל לשחק כדורגל בקבוצות כדורגל מקומיות בדרונטן, עיר הולדתו. בגיל 11 הצטרף למחלקת הנוער של הירנפיין. ב-2 באוגוסט 2012 ערך את הופעת הבכורה שלו בקבוצה הבוגרת של הירנפיין, בניצחון 4–0 על ראפיד בוקרשט במסגרת מוקדמות הליגה האירופית. עשרה ימים לאחר מכן ערך את הופעת הבכורה שלו בליגת העל ההולנדית, בהפסד 0–2 לניימכן. ב-18 באוגוסט 2014 חתם לארבע שנים בטוונטה. בעונת 2015/2016 הבקיע 17 שערים ב-26 משחקי ליגה, סיים כמלך שערי הקבוצה וחמישי ברשימת הכובשים בליגה. ב-30 באוגוסט 2016 חתם לחמש שנים באייאקס. בעונת הבכורה שלו העפיל עם הקבוצה לגמר הליגה האירופית 2017, שם פתח בהרכב בהפסד קבוצתו 0–2 למנצ'סטר יונייטד. בעונת 2018/2019 היה בורג מרכזי בהגעת הקבוצה לחצי גמר ליגת האלופות, כשהיא מדיחה בשמינית הגמר את ריאל מדריד ואת יובנטוס ברבע הגמר, אך הודחה על ידי טוטנהאם הוטספר בחצי הגמר. באותה עונה זכה עם הקבוצה גם באליפות הולנד ובגביע. ב-14 בפברואר 2020 חתם בצ'לסי מהפרמייר ליג האנגלית, על חוזה לחמש עונות תמורת 40 מיליון יורו, החל מעונת 2021/2020. את הופעת הבכורה בפרמייר ליג ערך ב-17 באוקטובר בתיקו 3-3 מול סאות'המפטון. ב-31 באוקטובר כבש שער בכורה בפרמייר ליג בניצחון 0–3 של צ'לסי על ברנלי. זאת שלושה ימים לאחר שכבש שער בכורה בליגת האלופות במדי הבלוז, בניצחון 0–4 של קבוצתו על קראסנודר הרוסית. ב-20 באוגוסט 2023 הושאל זיאש לגלאטסראיי. הוא היה שותף לזכייתה באליפות טורקיה ובסיום העונה חתם בקבוצה בהעברה קבועה. זיאש שיחק בצעירותו בנבחרות הצעירות של מולדתו ההולנדית, ובמאי 2015 אף קיבל זימון ראשון לנבחרת הולנד, אך לא-ערך הופעה במדיה. ב-23 בספטמבר 2015 קיבל זימון לנבחרת מרוקו. ב-9 באוקטובר 2015 ערך את הופעת הבכורה שלו בנבחרת המרוקאית, בהפסד 0–1 לחוף השנהב. ב-27 במאי 2016 הבקיע את שני שעריו הראשונים בנבחרת בניצחון 2–0 על הרפובליקה של קונגו. בשמינית הגמר אליפות אפריקה 2019 מרוקו פגשה את בנין, וכשהתוצאה הייתה 1–1 בדקה ה-96, החמיץ זיאש פנדל ומרוקו הודחה לבסוף בבעיטות הכרעה. ב-8 ביולי 2019 הודיע כי פרש מהנבחרת המרוקאית, אך כעבור זמן קצר חזר בו מההודעה. ב-8 בפברואר 2022 הודיע שוב על פרישה ממדי הנבחרת, אך נכלל ואף שיחק בנבחרת מרוקו בטורניר מונדיאל 2022 שנערך בקטאר בנובמבר ובדצמבר באותה השנה. נכלל בסגל נבחרת מרוקו לטורניר גביע אפריקה לאומות 2023. אייאקס ליגת העל ההולנדית: 2018/2019 הגביע ההולנדי: 2018/2019 מגן יוהאן קרויף: 2019 ליגת האלופות: 2020/2021 הסופר קאפ האירופי: 2021 גביע העולם למועדונים: 2021 גלאטסראיי הסופר קאפ הטורקי: 2023 אליפות טורקיה: 2023/2024 אישיים מלך הבישולים בליגת העל ההולנדית: 2014/2015, 2016/2017, 2017/2018, 2018/2019 (ביחד עם דושאן טאדיץ') נבחרת העונה בליגת העל ההולנדית: 2016/2017, 2017/2018, 2018/2019 כדורגלן השנה באייאקס: 2017/2018, 2018/2019 כדורגלן השנה בהולנד: 2017/2018 נבחרת העונה בליגת האלופות: 2018/2019 נבחרת השנה באפריקה: 2019 כדורגלן החודש בליגת העל ההולנדית: אוקטובר 2018, אוגוסט 2019 ימים ספורים לאחר פרוץ מלחמת חרבות ברזל, הביע זייש תמיכה מלאה בפלסטינים ובארגון הטרור חמאס תוך כדי שימוש במשפט מהנהר אל הים המזוהה עם ארגון הטרור חמאס ואסור לשימוש במגוון מדינות. לאחר התקרית ברפיח במאי 2024, לאחר שקבוצתו גלאטסראיי ניצחה, התעטף זייש כאות תמיכה בפלסטינים בדגל פלסטין. בספטמבר 2024, זייש העלה לחשבון האינסטגרם שלו סרטון בו פעולת צה”ל בכפר קבטיה ושם נראו גופותיהם של מחבלים מושלכות מהגג, וביקר בצורה חריפה וישירה את מדינת ישראל, תוך שימוש במילים חריפות כמו "לעזאזל עם ישראל ותומכיה". בהמשך העלה סטורי הבהרה בה הוא מבקר את ממשלת מרוקו, וטען וכי היא "תומכת ברצח עם", וטוען וכי היא איננה מייצגת את העם המרוקאי וכי זו בושה. בהמשך קרא לעוקביו "להרים את קולם" ולהתנגד. מדיה וקבצים בנושא חכים זיאש בוויקישיתוף חכים זיאש, ברשת החברתית פייסבוק חכים זיאש, ברשת החברתית אינסטגרם חכים זיאש, באתר Transfermarkt חכים זיאש, באתר Soccerway חכים זיאש, באתר BDFutbol חכים זיאש, באתר WorldFootball.net חכים זיאש, באתר National Football Teams חכים זיאש, באתר FootballDatabase.eu חכים זיאש, באתר ESPN Boukha, Ahmed; Ghazouani, Youssef (31 באוקטובר 2012). "Mijn broer had wel zijn momenten dat hij echt streng was, maar dat deed hij allemaal uit liefde". Atlas-Lions (בהולנדית). אורכב מ-המקור ב-23 במאי 2013. {{cite web}}: (עזרה) זייש בצ'לסי ל-5 שנים: מקווה שנעשה דברים גדולים, באתר ONE‏, 24 בפברואר 2020 Hakim Ziyech completes permanent transfer זיאש פורש מנבחרת מרוקו, באתר ערוץ הספורט, 8 ביולי 2019 لائحة المنتخب الوطني المشاركة في نهائيات كأس العالم قطر 2022 באתר הרשמי של פדרציית הכדורגל המרוקאית המלכותית, 10 בנובמבר 2022 (בערבית) חאקים זייש: "היה לנו יותר קל מאשר נגד קרואטיה", באתר ‏מאקו‏, 27 בנובמבר 2022 לחופש נולד: שני הצדדים של חאכים זייש - ספורט 5, באתר Sport5.co.il - אתר ערוץ הספורט, ‏2022-12-06 CAN Côte d'Ivoire 2023 : le coach Hoalid dévoile sa liste finale (27 joueurs) באתר הרשמי של פדרציית הכדורגל המרוקאית המלכותית, 28 בדצמבר 2023 (בצרפתית) חכים זייש: "פאק ישראל וכל מי שתומך בה", באתר ynet, 21 בספטמבר 2024